**Îmi e dor**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mesteceni de argint răsfiră zarea

Bănuții plopilor foșnesc ușor

O,cât aș vrea să aflu calea

De tine să nu mi fie dor

Cerul e spuzit de stele

Le privesc și mă nfior

Toate dorurile mele

Se nvârtesc , amețitor

Murmură în somn ,pădurea

Parcă plânge un izvor

Un gând se scutură cu disperarea

De tine să nu mi fie dor.

Mesteceni de argint răsfiră zarea

Bănuții plopilor foșnesc ușor

Eu râd și plâng când îmi dau seama

De tine cât îmi e de dor !